Mangenskogen

Mangenskogen (Mangskogen) er et stort skogs- og villmarksområde nord i Aurskog-Høland kommune, samt i søndre deler av Nes kommune, begge i Akershus. Det er spredte grender på Mangenskogen, blant annet Ovlien og Fagerlia. Mangen kapell ligger ved Viksjøen. Ett av de største sagbrukene på Østlandet drives av Stangeskovene på Vikodden ved Viksjøen.Norgeskart.no, Kartverket 

Mangenskogen er et viktig friluftsområde for befolkningen i Aurskog-Høland, Nes og resten av Romerike. Mangenfjellet turlag er blant Aurskog-Hølands største idrettslag. Den store kanalbyggeren Engebret Soot kom fra plassen Sot ved Sotsjøen. På Mangenskogen ligger de to naturreservatene Midtfjellmosen og Storfelten som begge er viktige hekkeområder for en rekke fuglearter. 

Mangenskogen var i tidligere århundrer tilhold for mange skogfinner. Den tidligere finneplassen Mikkelsrud ble nominert til den nasjonale kulturlandskapsprisen i 2019, og brukes i noen grad som møteplass for skogfinnekulturen.Skogfinneplassen Mikkelrud

Størsteparten av Mangenskogen tilhører Haneborg skolekrets.

Nordre Mangen vei ble oppgradert til en moderne 2-feltsvei i perioden 1977–1988. Statens vegvesen planlegger å oppgradere Søndre Mangen vei med fast dekke i 2011.

 Referanser 

Kategori:Aurskog-Hølands geografi
Kategori:Nes' geografi (Akershus)
Kategori:Friluftsliv i Akershus
Kategori:Skoger i Norge